2011.gada 30. augustā Rīkojums Nr. 417

Rīgā (prot. Nr. 50 22.§)

**Par sabiedrības ar ierobežotu atbildību "Jelgavas neatliekamās medicīniskās palīdzības stacija" darbības izbeigšanu**

1. Saskaņā ar likuma "Par valsts un pašvaldību kapitāla daļām un kapitālsabiedrībām" 49.panta pirmo un otro daļu un 99.panta 1.punktu izbeigt sabiedrības ar ierobežotu atbildību "Jelgavas neatliekamās medicīniskās palīdzības stacija" (turpmāk – sabiedrība) darbību un uzsākt tās likvidāciju.

2. Saskaņā ar likuma "Par valsts un pašvaldību kapitāla daļām un kapitālsabiedrībām" 104.panta otro daļu sabiedrības mantu, kas nepieciešama Neatliekamās medicīniskās palīdzības dienesta (turpmāk – dienests) funkciju nodrošināšanai, nodot dienestam.

3. Likvidācijas izdevumus segt no sabiedrības līdzekļiem vai, ja tie nav pietiekami, no dienestam piešķirtajiem valsts budžeta līdzekļiem.

Ministru prezidents V.Dombrovskis

Veselības ministrs J.Bārzdiņš